โจวเหวินฟะ
โดย...ทีมข่าวการเงินโพสต์ทูเดย์
18 ก.พ. 2559

โดย...ทีมข่าวการเงินโพสต์ทูเดย์
เข้าขากันเป็นปี่เป็นขลุ่ยระหว่าง “ดร.อู๊ด” อนุชิต อนุชิตานุกูล รองกรรมการผู้จัดการใหญ่  และ “คุณนันท์” อภินันท์ เกลียวปฏินนท์ ประธานเจ้าหน้าที่บริหารและกรรมการผู้จัดการใหญ่ ธนาคารเกียรตินาคิน
แม้จะไปกันคนละทาง ดร.อู๊ด เคยทำงานที่แบงก์ชาติ เลยติดสไตล์การแต่งตัวเรียบร้อยเป็นทางการ จนเคยมีคนสงสัยว่า ดร.อู๊ด เคยใส่กางเกงยีนส์หรือเปล่า
ส่วนคุณนันท์ออกแนวอินดี้ แต่งตัวตามสบาย ชอบสายลมและแสงแดด ถ้าไม่ออกงานอย่างเป็นทางการก็จะไม่ค่อยได้เห็นคุณนันท์แต่งตัวเต็มยศสักเท่าไหร่
วันหนึ่ง ดร.อู๊ด ก็รู้สึกว่าคุณนันท์เหมือนใครคนหนึ่งแต่นึกไม่ออก
สุดท้ายก็นึกได้
ที่แท้ก็เหมือนดาราดังของฮ่องกง ต้นตำรับเจ้าพ่อเซี่ยงไฮ้ “โจวเหวินฟะ” นั่นเอง
ว่าแล้ว ดร.อู๊ด ก็หารูปโจวเหวินฟะมาเทียบกับรูปคุณนันท์ให้ดูว่าเหมือนจริงๆ นะ
เป็นนายแบงก์อยู่ดีๆ จะให้เป็นดาราซะแล้ว
คริ คริ